2. ลักษณะการประกอบธุรกิจ

2.1 ประวัติและความเป็นมา

บริษัท ชิน คอร์ปอเรชั่นส์ จำกัด (มหาชน) (บริษัทฯ หรือ SHIN)
จดทะเบียนเป็นบริษัทจำกัดในนาม บริษัท ชินวัตรคอมพิวเตอร์ เซอร์วิส แอนด์ อินเวสเมนท์ จำกัด
เมื่อวันที่ 21 มิถุนายน 2526 มีทุนจดทะเบียนเริ่มแรก 10 ล้านบาท โดยมี พ.ต.ท.ดร.ทักษิณ
ชินวัตร และนางพจมาน ชินวัตร เป็นผู้เริ่มจัดตั้งบริษัทฯ ปัจจุบันมีผู้ถือหุ้นรายใหญ่ประกอบด้วย
นายพานทองแท้ ชินวัตร และนายบรรณพจน์ ดามาพงศ์ มีวัตถุประสงค์เริ่มแรกในการจัดตั้งบริษัทฯ
คือประกอบธุรกิจหลักประเภทจำหน่ายและบริการ ให้เช่า
รวมทั้งรับจ้างบำรุงรักษาระบบคอมพิวเตอร์ขนาดกลางและขนาดใหญ่
ต่อมาได้ดำเนินธุรกิจการสื่อสารและโทรคมนาคมและในปัจจุบันประกอบธุรกิจโดยเข้าไปถือหุ้นและบริหารงานในบริษัทที่ดำเนินธุรกิจด้านต่างๆ
ได้แก่ ธุรกิจด้านโทรคมนาคม มัลติมีเดีย และโฆษณาครบวงจร
ครอบคลุมธุรกิจในอุตสาหกรรมสื่อสารโทรคมนาคมในประเทศไทย

2.2 ภาพรวมการประกอบธุรกิจของบริษัท บริษัทย่อย และบริษัทร่วม

บริษัทฯ ประกอบธุรกิจโดยเข้าไปถือหุ้นและบริหารงานในบริษัทที่ดำเนินธุรกิจด้านต่างๆ
ซึ่งสามารถจำแนกได้เป็นสายธุรกิจ ดังนี้

1.  สายธุรกิจสื่อสารโทรคมนาคมไร้สาย ประกอบธุรกิจการให้บริการโทรศัพท์เคลื่อนที่
    โทรศัพท์ติดตามตัว และการสื่อสารข้อมูลผ่านสายโทรศัพท์ (On Line Data
    Communication) และธุรกิจที่เกี่ยวข้อง

2.  สายธุรกิจสื่อสารดาวเทียมและธุรกิจต่างประเทศ ประกอบธุรกิจให้เช่าช่องสัญญาณดาวเทียม
    (Transponder) อินเตอร์เน็ต และธุรกิจที่เกี่ยวข้องอื่นๆ
    พร้อมกันนี้ยังดำเนินธุรกิจการสื่อสารโทร-คมนาคมในต่างประเทศ เช่น ลาวและกัมพูชา

3.  สายธุรกิจสื่อและโฆษณา ดำเนินกิจการเป็นผู้ดำเนินการทางด้านสถานีวิทยุโทรทัศน์ระบบ UHF
    และสื่อโฆษณาอื่นๆ

4.  สายธุรกิจ E-Business
    ดำเนินธุรกิจพิมพ์และจัดพิมพ์และเผยแพร่สมุดโทรศัพท์หน้าขาวและหน้าเหลือง
    และธุรกิจอินเตอร์เน็ตครบวงจร เช่น การบริการเชื่อมต่อต่อเข้าสู่ระบบอินเตอร์เน็ต
    บริการโฮสติ้ง และอื่นๆ ที่เกี่ยวข้อง

5.  อื่นๆ เป็นธุรกิจอื่นๆ ที่บริษัทฯ เข้าถือหุ้นซึ่งไม่สามารถจัดเข้าหมวดหมู่ใดได้

โครงสร้างของกลุ่มบมจ. ชิน คอร์ปอเรชั่น แบ่งตามสายธุรกิจการดำเนินงานได้ดังนี้

สายธุรกิจสื่อสารโทรคมนาคมไร้สาย

ประกอบด้วยบริษัทดังต่อไปนี้

1.  บริษัท แอดวานซ์ อินโฟร์ เซอร์วิส จำกัด (มหาชน) (ADVANC)

ADVANC จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์ ต่อมา SHIN
เข้ามาถือหุ้นในสัดส่วนร้อยละ 60
ของทุนจดทะเบียนจึงได้เปลี่ยนวัตถุประสงค์เป็นการให้บริการสื่อสารโทรคมนาคม ในวันที่ 5
พฤศจิกายน 2534 หุ้นสามัญของ ADVANC
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย หลังจากนั้นในวันที่ 19 กุมภาพันธ์
2542 Singtel Strategic Investments Private Limited ซึ่งเป็นบริษัทในกลุ่ม
Singapore Telecommunications Pte. Ltd. (“SingTel”) ประเทศสิงคโปร์
ได้เข้าถือหุ้นใน ADVANC ในสัดส่วนร้อยละ 18.63 ของจำนวนหุ้นที่จำหน่ายได้แล้วทั้งหมดของ
ADVANC และสัดส่วนการลงทุนของ SingTel ได้เพิ่มขึ้นเป็นร้อยละ 20 เมื่อวันที่ 18 กุมภาพันธ์
2543 จากการถือหุ้นผ่านโครงการ Thai Trust Fund ของ ADVANC

ปัจจุบัน ADVANC ประกอบธุรกิจให้บริการเครือข่ายโทรศัพท์เคลื่อนที่ย่านความถี่ 900 MHz
ทั้งระบบอนาลอก NMT และระบบดิจิตอล GSM โดยได้รับสัมปทานจาก ทศท. ตามสัญญาลงวันที่ 27
มีนาคม 2533 และข้อตกลงต่อท้ายสัญญาที่เกี่ยวข้องซึ่งจัดทำขึ้นภายหลังโดย ADVANC
มีสิทธิดำเนินการตามสัญญาสัมปทาน 25 ปี นับตั้งแต่เดือนตุลาคม 2533 ADVANC
จะต้องจ่ายเงินผลประโยชน์ตอบแทนรายปีให้ ทศท.
ในอัตราร้อยละของรายได้ค่าบริการโทรศัพท์เคลื่อนที่ หรืออย่างน้อยเท่ากับเงินขั้นต่ำที่ระบุในสัญญา
(รายละเอียดของผลประโยชน์ตอบแทนการให้สัมปทานให้ดูในแบบ 56-1 ของ ADVANC หน้า
38-40) สัมปทานดังกล่าวเป็นสัมปทานประเภทบีทีโอ (Build–Transfer–Operate
Concession) ซึ่ง ADVANC จะเป็นผู้ลงทุนและรับผิดชอบในการหาเงินลงทุน
รวมทั้งค่าใช้จ่ายต่างๆ ทั้งหมด โดยเครื่องมือและอุปกรณ์ระบบทั้งหมดจะตกเป็นกรรมสิทธิของ ทศท.
หลังการติดตั้งแล้วเสร็จ ส่วน ADVANC
จะมีสิทธิในการใช้ประโยชน์จากอุปกรณ์ในการดำเนินธุรกิจตามสัญญาสัมปทาน ปัจจุบันมีทุนจดทะเบียน
5,000 ล้านบาทและเรียกชำระแล้ว 2,700 ล้านบาท ปัจจุบัน SHIN ถือหุ้นในสัดส่วนร้อยละ
40.51 ทั้งนี้ สายธุรกิจโทรคมนาคมไร้สายซึ่งอยู่ภายใต้ ADVANC ประกอบด้วยบริษัทต่างๆ ดังนี้

1) บริษัท แอดวานซ์ ไวร์เลส มาร์เก็ตติ้ง จำกัด (AWM)

  AWM เดิมชื่อ บริษัทชินวัตร เทเลวิซ จำกัด ต่อมาเมื่อวันที่ 25 ธันวาคม 2540
  จึงเปลี่ยนชื่อเป็นบริษัท ชินวัตร ไวร์เลส มาร์เก็ตติ้ง จำกัด และเปลี่ยนชื่ออีกครั้งเป็น บริษัท
  แอดวานซ์ ไวร์เลส มาร์เก็ตติ้ง จำกัด เมื่อ 2 มีนาคม 2542
  ปัจจุบันมีทุนจดทะเบียนและเรียกชำระแล้ว 240 ล้านบาท โดยมี ADVANC ถือหุ้นใน AWM
  ในสัดส่วนร้อยละ 100

  AWM ดำเนินธุรกิจเป็นผู้นำเข้าและเป็นตัวแทนจำหน่ายโทรศัพท์เคลื่อนที่ในระบบอนาลอก NMT
  900 และระบบดิจิตอล GSM 900 และ GSM 1800 รวมทั้งอุปกรณ์โทรคมนาคมอื่นๆ
  และมีระบบการจำหน่ายแบบ Franchise ที่มีชื่อทางการค้า คือ เทเลวิซ
  นอกจากนี้ยังทำธุรกิจให้เช่าโทรศัพท์เคลื่อนที่ (Phone Rent) ศูนย์ซ่อมและบริการหลังการขาย
  การจำหน่ายบัตรเติมเงินสำหรับโทรศัพท์เคลื่อนที่ประเภท One-2-call!

2)  บริษัท แอดวานซ์ เพจจิ้ง จำกัด (APG)

  APG เดิมชื่อบริษัท ชินวัตร เพจจิ้ง จำกัด ได้รับสัมปทานเมื่อ 19 ธันวาคม 2532 จาก ทศท.
  (ประเภทบีทีโอ) เพื่อให้บริการโทรศัพท์ติดตามตัวระบบ Digital Display Paging
  เป็นระยะเวลา 15 ปี ตั้งแต่ 12 มิถุนายน 2533 ถึง 11 มิถุนายน 2548 โดย APG
  จะต้องจ่ายผลประโยชน์ตอบแทนซึ่งเป็นค่าเชื่อมโยงโครงข่ายโทรศัพท์ติดตามตัวของ APG
  เข้ากับโครงข่ายโทรศัพท์ของ ทศท. เป็นรายปี เป็นจำนวนเงินปีละ 1 ล้านบาท
  (รายละเอียดสัญญาสัมปทานในดูในแบบ 56-1 ของ ADVANC หน้า 42-44) APG
  มีคลื่นความถี่ที่ใช้ในการส่งสัญญาณทั้งสิ้น 11 คลื่นความถี่ กระจายอยู่ในย่านความถี่ 170.025 –
  280.425 MHz (ภายใต้เครื่องหมายการค้า “โฟนลิ้งค์”)
  เป็นระบบแรกที่มีพื้นที่ให้บริการครอบคลุมทั่วประเทศที่สามารถฝากข้อความเป็นตัวอักษร
  รวมถึงบริการเสริมต่างๆ เช่น บริการสัญญาณด่วนถึงโฟนลิ้งค์ (Express Link to
  Phonelink) บริการส่งข้อความถึงเครื่องโฟนลิ้งค์ (Short Message to Phonelink)
  บริการรับฝากข้อความและเรียกเตือนผ่านเครื่องโฟนลิ้งค์ (Voice Mail Plus)
  บริการรับฝากข้อความและโทรสารและเรียกเตือนผ่านเครื่องโฟนลิ้งค์ (Voice & Fax Mail
  Plus) บริการรายงานสภาวะตลาดหลักทรัพย์ (Stock Broadcast)
  บริการรายงานและแจ้งเตือนข้อมูลหลักทรัพย์ (Stock Package)
  บริการติดตามความเคลื่อนไหวตลาดหลักทรัพย์ (Stock Tracking)
  และบริการรายงานสถานการณ์การเงินโลก (Moneylink)
  ปัจจุบันมีทุนจดทะเบียนและเรียกชำระแล้ว 350 ล้านบาท โดย ADVANC ถือหุ้นในสัดส่วนร้อยละ
  100

  3) บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC)

  ณ วันที่ 31 ธันวาคม 2543 บริษัทถือหุ้น ADC ในอัตราร้อยละ 67.95 ผู้ถือหุ้นรายใหญ่รายอื่น
  ได้แก่ ทศท. ซึ่งถือหุ้นในอัตราร้อยละ 23.50 ADC เดิมชื่อบริษัท ชินวัตร ดาต้าคอม จำกัด
  ได้รับสัมปทานจาก ทศท. เมื่อวันที่ 19 กันยายน 2532 เป็นระยะเวลา 25 ปี
  (รายละเอียดของสัญญาให้ดูในแบบ 56-1 ของ ADVANC)
  ให้ดำเนินกิจการบริการสื่อสารข้อมูลผ่านสายโทรศัพท์ (On-line Data Communication)
  อาทิ การเชื่อมข้อมูลระหว่างคอมพิวเตอร์ที่อยู่คนละสถานที่ การเชื่อมข้อมูลระหว่าง ATM
  (Automatic Teller Machine) และการ On-line ในธุรกิจธนาคารภายใต้ชื่อ Datanet
  โดยเริ่มให้บริการตั้งแต่ปี พ.ศ. 2533 ADC ให้บริการเชื่อมโยงแบบ Point-to-Point แบบ
  Point-to-Multipoint แบบ X.25 แบบ Frame Relay และ ATM (Asynchronous
  Transfer Mode) โดยมีลูกค้ารายใหญ่ คือ ธนาคาร คลังน้ำมัน สายการบิน
  ตลอดจนธุรกิจการค้าและการขนส่ง ปัจจุบัน ADC มีพื้นที่ให้บริการและระบบเครือข่าย
  (Backbone Network) ครอบคลุมทั่วประเทศ

  2) บริษัท ดาต้าเน็ทเวอร์ค โซลูชั่นส์ จำกัด (DNS)

  ณ วันที่ 31 ธันวาคม 2543 บริษัทถือหุ้น DNS ในอัตราร้อยละ 49.00 โดยหุ้นที่เหลืออีกร้อยละ
  51.00 ถือโดยบริษัท บางกอกเทเลคอม เอ็นจิเนียริ่ง จำกัด ในอดีต DNS
  ตั้งขึ้นเพื่อให้บริการสื่อสารข้อมูลผ่านสายโทรศัพท์ (On-line Data Communication)
  ในเขตภูมิภาค เนื่องจากสัมปทานเดิมของ ADC
  สามารถให้บริการเฉพาะเขตกรุงเทพมหานครเท่านั้น หลังจากเดือนกันยายน 2540 ADC
  สามารถเจรจากับ ทศท. โดยสามารถเพิ่มพื้นที่การให้บริการเป็นครอบคลุมทั่วประเทศ ปัจจุบัน
  DNS จึงให้บริการเฉพาะลูกค้าเดิมและจำหน่ายอุปกรณ์เพิ่มเติมเท่านั้น

  2. บริษัท ดิจิตอล โฟน จำกัด (DPC)

เป็นผู้ให้บริการโทรศัพท์เคลื่อนที่ ดิจิตอล จีเอสเอ็ม 1800
โดยได้รับสัมปทานจากการสื่อสารแห่งประเทศไทย (กสท.) DPC มีอายุตามสัมปทาน 15 ปี
นับจากวันที่ 28 พฤษภาคม 2540) โดย DPC ต้องจ่ายผลประโยชน์ตอบแทนแก่ กสท.
เป็นรายปีเป็นอัตราร้อยละของรายได้ เปิดให้บริการโทรศัพท์เคลื่อนที่ฮัลโหล 1800 เมื่อ 1
พฤษภาคม 2541 และเปิดให้บริการโทรศัพท์เคลื่อนที่ ดิจิตอล จีเอสเอ็ม 1800 เมื่อ วันที่ 1
กรกฎาคม 2543 โดยมีแนวคิดเป็น “City Phone for City Life” ซึ่ง DPC
มุ่งเน้นให้บริการบนเครือข่าย DPC เหมาะสำหรับผู้ใช้งานในกรุงเทพฯ ปริมณฑล และเมืองใหญ่
DPC มุ่งมั่นพัฒนาการบริการและขยายสถานีฐานให้ครอบคลุมพื้นที่ทั่วกรุงเทพมหานคร
รวมไปถึงภาคตะวันออกและภาคตะวันตกของประเทศ เพื่อประโยชน์สูงสุดกับผู้ใช้บริการ
ปัจจุบันมีทุนจดทะเบียน 8,621 ล้านบาท และเรียกชำระแล้ว 8,555 ล้านบาท
โดยมีผู้ถือหุ้นรายใหญ่คือ SHIN ถือหุ้นในสัดส่วนร้อยละ 47.55 และ Telekom Malaysia ร้อยละ
49.99

สายธุรกิจสื่อสารดาวเทียมและธุรกิจต่างประเทศ

ประกอบด้วยบริษัทดังต่อไปนี้

1.  บริษัท ชินแซทเทลไลท์ จำกัด ( มหาชน ) ( SATTEL )

ประกอบธุรกิจด้านบริการสื่อสารผ่านดาวเทียม ภายใต้สัมปทานจากกระทรวงคมนาคม เป็นเวลา 30
ปี เริ่มตั้งแต่ปี พ.ศ. 2534 ตามสัญญาลงวันที่ 11 กันยายน 2534 และสัญญาแก้ไขเพิ่มเติม 3 ครั้ง
ลงวันที่ 21 มีนาคม 2535 วันที่ 3 มีนาคม 2536 และวันที่ 30 มกราคม 2541 ตามลำดับ
โดยมีหน้าที่หลักในการให้บริการสื่อสารผ่านดาวเทียมไทยคมทั้ง 3 ดวง คือ ไทยคม 1 A ไทยคม 2
และไทยคม 3
มีสิทธิในการดำเนินธุรกิจให้บริการดาวเทียมสื่อสารภายในประเทศและเก็บค่าเช่าวงโคจรดาวเทียม
(transponder)

ภายใต้สัญญาดังกล่าวข้างต้น SATTEL ได้ส่งมอบดาวเทียมทุกดวง สถานีควบคุมดาวเทียม
รวมถึงอุปกรณ์ต่างๆ
ทั้งในด้านการดำเนินงานและการติดตั้งให้เป็นกรรมสิทธิ์ของกระทรวงคมนาคมเป็นที่เรียบร้อยแล้ว
นอกจากนั้น SATTEL
ได้จ่ายผลประโยชน์ตอบแทนแก่กระทรวงคมนาคมในอัตราร้อยละของรายได้ค่าบริการที่ SATTEL
ได้รับ หรืออย่างน้อยเท่ากับเงินขั้นต่ำที่ระบุไว้ในสัญญา
(โดยรายละเอียดของสัญญาสัมปทานและผลประโยชน์ตอบแทนให้ดูในแบบ 56-1 ของ SATTEL หน้า
29-32) ปัจจุบันมีทุนจดทะเบียน 5,500 ล้านบาท และเรียกชำระแล้ว 4,375 ล้านบาท ทั้งนี้
SATTEL ได้ลงทุนในบริษัทย่อยและบริษัทร่วมดังนี้

  1) บริษัท ซี. เอส. คอมมิวนิเคชั่นส์ จำกัด ( CSC )

  เป็นบริษัทร่วมทุนระหว่าง SATTEL และการสื่อสารแห่งประเทศไทย (กสท.)
  ในสัดส่วนการร่วมลงทุนร้อยละ 51 และร้อยละ 49 ของทุนจดทะเบียนของ CSC ตามลำดับ CSC
  เป็นผู้ให้บริการสถานีภาคพื้นดินไทยคมเพื่อรับส่งสัญญาณโทรทัศน์ผ่านดาวเทียม
  บริการบีบอัดและผสมสัญญาณในระบบดิจิตอล
  บริการถ่ายทอดสดผ่านดาวเทียมรวมทั้งบริการเสริมทางด้านโทรคมนาคมอื่นๆ
  อย่างครบวงจรและรับอนุมัติจากการสื่อสารแห่งประเทศไทยให้เป็นผู้ให้บริการอินเตอร์เน็ต
  (ISP) ภายใต้ชื่อ CS Internet ปัจจุบัน CSC มีทุนจดทะเบียน 970 ล้านบาทซึ่ง SATTEL
  ได้ชำระทุนจดทะเบียนส่วนของ SATTEL แล้ว ทำให้ CSC มีทุนชำระแล้วจำนวน 499.60
  ล้านบาท โดย SATTEL ถือหุ้นในสัดส่วนร้อยละ 99 และ กสท.
  มีสิทธิชำระทุนส่วนของตนได้จนถึงเดือนมิถุนายน 2544

  2) บริษัท ชิน บรอดแบนด์ อินเตอร์เน็ต ( ประเทศไทย ) จำกัด (SBI)

  ก่อตั้งขึ้นเมื่อปี 2543 โดยการลงทุนของบริษัท SATTEL แต่เพียงผู้เดียว
  มีทุนจดทะเบียนและเรียกชำระแล้ว 100 ล้านบาท
  โดยมีวัตถุประสงค์ในการจัดตั้งบริษัทเพื่อให้บริการที่เกี่ยวข้องกับธุรกิจอินเตอร์เน็ต

  3) บริษัท ซี. เอส. แซทเทลไลท์โฟน จำกัด ( CSP )

  เป็นบริษัทร่วมทุนระหว่าง บริษัท ซี. เอส. คอมมิวนิเคชั่นส์ จำกัด, บริษัท สหวิริยา โอเอ
  จำกัด และ บริษัท จักรวาล คอมมิวนิเคชั่นส์ ซีสเต็มส์ จำกัด ในสัดส่วนการร่วมลงทุนร้อยละ
  80, 12 และ 8 ตามลำดับ โดยมีทุนจดทะเบียน 500 ล้านบาท และทุนชำระแล้ว 125 ล้านบาท
  โดย CSP ให้บริการโทรศัพท์เคลื่อนที่ผ่านดาวเทียม (Global Mobile Personal
  Communications via Satellite Services GMPCS )
  ของโครงการโทรศัพท์เคลื่อนที่ผ่านดาวเทียมไอโค่ ( ICO )
  ซึ่งได้รับสิทธิในการให้บริการในประเทศไทยแต่เพียงผู้เดียว

  2. Shenington Investment Pte Ltd. ( Shenington )

Shenington เป็น Holding Company จดทะเบียนในประเทศสิงคโปร์
โดยมีวัตถุประสงค์เพื่อเน้นการลงทุนด้านการสื่อสารโทรคมนาคมในระดับนานาชาติ SATTEL
ได้เข้าซื้อกิจการของ Shenington เมื่อวันที่ 27 กันยายน 2542 เป็นจำนวนเงินทั้งสิ้น 50
ล้านบาท ปัจจุบันมีทุนจดทะเบียน 6 ล้านเหรียญสิงคโปร์ ทุนเรียกชำระแล้ว 5.5
ล้านเหรียญสิงคโปร์ Shenington ถือหุ้นในสัดส่วนร้อยละ 100 โดยมีบริษัทในเครือดังนี้

1)  บริษัท กัมพูชา ชินวัตร จำกัด ( CamShin )

  Shenington Investment Pte Ltd. เป็นผู้ลงทุนใน CamShin แต่เพียงผู้เดียว
  โดยมีทุนจดทะเบียน 12 ล้านเหรียญสหรัฐฯ
  โดยมีวัตถุประสงค์เพื่อให้บริการและขยายเครือข่ายโทรศัพท์มือถือภายใต้ระบบ Digital GSM
  1800 MHz และบริการโทรศัพท์พื้นฐานภายใต้ระบบ Wireless Local Loop System (WLL)
  ภายใต้ 2 คลื่นความถี่ คือ 450 MHz และ 1800 MHz ในประเทศกัมพูชา

  2) บริษัท ลาว โทรคมนาคม จำกัด ( LTC )

  LTC เป็นบริษัทร่วมทุนกับรัฐบาลของประเทศสาธารณรัฐประชาธิปไตยประชาชนลาว
  ซึ่งมีสัดส่วนการถือหุ้นร้อยละ 51 และ Shenington ถือหุ้นในสัดส่วนร้อยละ 49 LTC
  มีทุนจดทะเบียน 91.864 ล้านเหรียญสหรัฐฯ
  ดำเนินกิจการบริการสื่อสารโทรคมนาคมในประเทศลาว

สายธุรกิจสื่อและโฆษณา

ประกอบด้วยบริษัทดังต่อไปนี้

1.  บริษัท ไอทีวี จำกัด (มหาชน) (ITV)

ITV เดิมชื่อ บริษัท สยามอินโฟเทนเมนท์ จำกัด (Siam Infotainment Co.,Ltd.)
ได้เปลี่ยนชื่อเป็น บริษัท ไอทีวี จำกัด (มหาชน) เมื่อวันที่ 20 ตุลาคม 2541
เป็นผู้ได้รับอนุมัติสัมปทานอย่างเป็นทางการจากสำนักงานปลัดสำนักนายกรัฐมนตรี
ให้เป็นผู้ดำเนินการโครงการโทรทัศน์ช่องใหม่ภายใต้สัญญาเข้าร่วมงานและดำเนินการสถานีวิทยุโทรทัศน์ระบบ
UHF (Ultra High Frequency) คลื่นความถี่สูงระหว่าง 510-790 MHz. โดยใช้ชื่อว่า
“สถานีโทรทัศน์ไอทีวี” (ITV) และได้มีการลงนามสัญญาสัมปทานเมื่อวันที่ 3 กรกฎาคม 2538
โดยสัมปทานมีอายุ 30 ปี ณ สิ้นปี 2543 ITV มีเครือข่ายสถานีทั้งสิ้นจำนวน 40 สถานี
สามารถให้บริการครอบคลุมจำนวนประชากรที่สามารถรับชมได้ประมาณร้อยละ 97 ของจำนวน
ประชากรทั้งหมดในประเทศไทย รายการที่ออกอากาศทางสถานีโทรทัศน์ไอทีวี
จะถูกกำหนดจากผังรายการของสถานี ซึ่งต้องเป็นไปตามข้อกำหนดในสัญญาสัมปทาน
ในสัดส่วนรายการข่าวและสาระประโยชน์อย่างน้อยร้อยละ 70 และรายการบันเทิงไม่เกินร้อยละ
30 ตั้งแต่วันที่ 1 กันยายน 2543 เป็นต้นมา ITV ได้ขยายเวลาออกอากาศแพร่ภาพรายการเป็น
24 ชั่วโมง ปัจจุบัน ITV มีทุนจดทะเบียน 4,500 ล้านบาท และทุนเรียกชำระแล้ว 4,250
ล้านบาท โดย SHIN ถือหุ้นในสัดส่วนร้อยละ 39 และ ITV
มีแผนที่จะนำหุ้นเข้าจดทะเบียนในตลาดหลักทรัพย์แห่งประเทศไทยภายในปี 2544

2.  บริษัท เอสซี แมทช์บอกซ์ จำกัด (SMB)

ก่อตั้งเมื่อเดือนเมษายน 2534 SMB
ดำเนินการธุรกิจด้านโฆษณาและผลิตชิ้นงานโฆษณาอย่างครบวงจร รวมถึงให้บริการด้านโฆษณาทั่วไป
SMB เป็นบริษัทที่มีอัตราการเติบโตอย่างรวดเร็ว และได้รับรางวัลด้านการโฆษณาอีกมากมาย
เป็นที่ยอมรับมากที่สุดแห่งหนึ่งว่า ผลิตผลงานโฆษณา สร้างสรรค์ได้มาตรฐานสากล
ปัจจุบันมีทุนจดทะเบียนและเรียกชำระแล้ว 9 ล้านบาท SHIN ถือหุ้นในสัดส่วนร้อยละ 74.97

สายธุรกิจ E-Business

ประกอบด้วยบริษัทดังต่อไปนี้

1.  บริษัท เทเลอินโฟ มีเดีย จำกัด (TMC)

เดิมชื่อบริษัท ชินวัตรไดเร็คทอรี่ส์ จำกัด
ดำเนินธุรกิจพิมพ์และเผยแพร่สมุดโทรศัพท์ทั้งหน้าขาวและหน้าเหลืองทั่วประเทศไทย
และเพื่อรองรับความก้าวหน้าด้านเทคโนโลยีสารสนเทศ TMC
ได้เริ่มการผลิตและแจกจ่ายสมุดรายนามผู้ใช้โทรศัพท์หน้าขาวในรูปแบบของซีดีรอม ในปี 2539 และ
ซีดีรอมของสมุดโทรศัพท์หน้าเหลืองในปี 2540 และในปี 2543 SHIN
ได้ลงนามในสัญญาซื้อหุ้นและสัญญาระหว่างผู้ถือหุ้นใน TMC ร่วมกับ ทศท. และ SingTel Yellow
Pages Pte Ltd. (SYP) ส่งผลให้ทุนจดทะเบียนและทุนเรียกชำระแล้วจาก 520.60 ล้านบาท
เพิ่มขึ้นเป็น 694.14 ล้านบาท การเพิ่มทุนดังกล่าวนี้มีผลให้สัดส่วนการถือหุ้นใน TMC
เปลี่ยนแปลงไปเป็น SHIN ถือหุ้นร้อยละ 38.25 ทศท.ถือหุ้นร้อยละ 36.75 และ SYP
ถือหุ้นร้อยละ 25.00

2. บริษัท เอดี เวนเจอร์ จำกัด (ADV)

ADV ก่อตั้งขึ้นในเดือน สิงหาคม 2542 ด้วยทุนจดทะเบียน 100 ล้านบาท และเพิ่มเป็น 500
ล้านบาทในเดือนมีนาคม 2543 โดยมี SHIN เป็นผู้ถือหุ้นทั้งหมด ADV
ถือเป็นบริษัทที่ดำเนินธุรกิจอินเตอร์เน็ตครบวงจรชั้นนำแห่งหนึ่งของประเทศไทยโดยเป็นผู้นำเสนอสินค้าและบริการที่หลากหลาย
อาทิ บริการเชื่อมต่อเข้าสู่ระบบอินเตอร์เน็ต (Internet Connectivity)
ศูนย์กลางในการให้บริการพื้นฐานต่อธุรกิจอินเตอร์เน็ต (Data Center) บริการโฮสติ้ง
การพัฒนาซอฟแวร์ที่เกี่ยวกับอินเตอร์เน็ต การพัฒนาเนื้อหาภาษาไทยเพื่อนำเสนอบนอินเตอร์เน็ต
การให้บริการเป็นศูนย์กลางทางการค้าและซอฟแวร์ผ่านทางอินเตอร์เน็ต (E-trading Hub),
(Application Service) นอกจากนี้ ยังได้มุ่งเน้นการประสานงานและร่วมมือกับบริษัทอื่นๆ
ในกลุ่มบริษัทฯ พัฒนาบริการที่เกี่ยวกับอินเตอร์เน็ต เช่น
บริการอินเตอร์เน็ตผ่านโทรศัพท์เคลื่อนที่ดาวเทียม หรือทางทีวีดิจิตอล

เดือนมกราคม 2544 ADV ได้ลงนามในสัญญาร่วมทุนกับบริษัท เอ็นทีที คอมมิวนิเคชั่น
(ประเทศไทย) ซึ่งเป็นบริษัทลูกของ บริษัท เอ็นทีที คอมมิวนิเคชั่น คอร์ปอเรชั่น (เอ็นทีที)
ประเทศญี่ปุ่น
ที่ถือเป็นบริษัทด้านการสื่อสารชั้นนำและเป็นเจ้าของเทคโนโลยีและเครือข่ายการสื่อสารขนาดใหญ่ในระดับโลก
โดยจะถือหุ้นร่วมกัน ในบริษัทดังนี้

1.  บริษัท ชินนี่ดอทคอม จำกัด (SHINEE)

  มุ่งจัดทำเว็บไซด์ท่า (Portal Site) เป็นตลาดกลางให้ธุรกิจต่างๆ มาติดต่อค้าขายผ่านเว็บท่า
  (B2B Marketplace)
  การจัดทำเว็บที่มีเนื้อหาหลากหลายเพื่อประโยชน์ในการดำเนินธุรกิจแบบบีทูซี (B2C Variety
  of Contents) นอกจากนั้น SHINEE
  ยังมุ่งที่จะเป็นผู้ให้บริการพัฒนาเนื้อหาทั้งสำหรับระบบออนไลน์ สื่อสารไร้สาย
  และให้บริการซอฟแวร์ผ่านระบบอินเตอร์เน็ตสำหรับลูกค้าประเภทธุรกิจขนาดกลางและขนาดย่อม
  (SME) มีทุนจดทะเบียนและเรียกชำระแล้ว 300 ล้านบาท โดยในเดือนกุมภาพันธ์ 2544 ADV
  ถือหุ้นในสัดส่วนร้อยละ 59.16 และบริษัท เอ็นทีที คอมมูนิเคชั่น (ประเทศไทย) จำกัด
  ในสัดส่วนร้อยละ 40

2.  บริษัท อาร์คไซเบอร์ จำกัด (ArcCyber)

  เดิมชื่อบริษัท ไซเบอร์เกท จำกัด มุ่งที่จะเป็นผู้ให้บริการขั้นพื้นฐานต่อธุรกิจอินเตอร์เน็ต
  (Internet Data Center) ชั้นนำของไทย เช่น บริการ Housing และ Hosting Arc
  Cyber มีทุนจดทะเบียน 630 ล้านบาท โดย ADV จะถือหุ้นในสัดส่วนร้อยละ 51 และบริษัท
  เอ็นทีที คอมมูนิเคชั่น (ประเทศไทย) จำกัด ในสัดส่วนร้อยละ 49

อื่นๆ

  1. บริษัท ไอที แอพพลิเคชั่นส์ เซอร์วิส จำกัด (ITAS)

จดทะเบียนจัดตั้งบริษัทเมื่อเดือนมกราคม 2543
เพื่อดำเนินธุรกิจด้านการให้บริการระบบโปรแกรมสำเร็จรูป SAP (System Application and
Products Data Processing) อย่างครบวงจร
และการให้บริการและพัฒนาระบบการจัดการและการแก้ปัญหา ด้านมัลติมีเดีย อินเตอร์เน็ต และอื่นๆ
นอกจากนี้ยังให้บริการเสริมอื่นๆ อาทิ การให้บริการแลกเปลี่ยนข้อมูลแบบอิเล็กทรอนิกส์ (EDI)
ซึ่งการให้บริการดังกล่าวข้างต้นนั้นเป็นธุรกิจเดิมบางส่วนของ SIT โดย ITAS มีทุนจดทะเบียน 10
ล้านบาท SHIN ถือหุ้นร้อยละ 99.99

  2. บริษัท ชินวัตร อินฟอร์เมชั่น เทคโนโลยี จำกัด (SIT)

SIT ดำเนินธุรกิจคอมพิวเตอร์ จำหน่ายให้เช่า และติดตั้งระบบคอมพิวเตอร์ให้กับหน่วยงานราชการ
รัฐวิสาหกิจ รวมทั้ง บริการในลักษณะผู้ประสานงานรวมระบบ (System Integrator)
เพื่อพัฒนาและติดตั้งระบบคอมพิวเตอร์ขนาดใหญ่อย่างครบวงจร

นับแต่ปี 2542 กลุ่มบริษัทฯ ได้ตัดสินใจยุติการดำเนินธุรกิจในกลุ่มนี้ลง
และมิได้เข้าทำสัญญาโครงการใหม่เพิ่มเติม แต่ยังคงมีสัญญาเดิมที่ผูกพันบริษัทฯ อยู่
จนกว่าโครงการดังกล่าวจะแล้วเสร็จ กลุ่ม บริษัทฯ
คาดว่าแนวโน้มรายได้ของกลุ่มธุรกิจนี้จะลดลงจนถึงปี 2544
เนื่องจากสัญญาเดิมที่คงค้างอยู่โดยส่วนใหญ่คาดว่าจะสามารถแล้วเสร็จภายในปี 2544

  3. Merry International Investment Corp. (Merry)

ดำเนินการกิจการถือหุ้นในบริษัทอื่นๆ (Holding Company) มีทุนจดทะเบียน 100,000
เหรียญสหรัฐ และเรียกชำระ 1 เหรียญสหรัฐ จดทะเบียนใน Republic of Mauritius โดย
SHIN ถือหุ้นอยู่ในอัตราร้อยละ 100 ปัจจุบัน Merry ถือหุ้นอยู่ใน SATTEL ในอัตราร้อยละ 14.44
(ณ วันที่ 29 กุมภาพันธ์ 2544)

โครงสร้างการลงทุนของกลุ่มบมจ. ชิน คอร์ปอเรชั่น ซึ่งแบ่งตามโครงสร้างการถือหุ้นเป็นดังนี้

2.3 โครงสร้างรายได้

ในปี 2543 กลุ่มบริษัทฯ มีรายได้จากการขายและให้บริการ จำนวน 6,768 ล้านบาท รายได้อื่นๆ
จำนวน 966 ล้านบาท และส่วนแบ่งผลกำไรในบริษัทร่วม จำนวน 2,848 ล้านบาท
หรือคิดเป็นร้อยละ 64 ร้อยละ 9 และร้อยละ 27 ตามลำดับ
ในส่วนรายได้จากการขายและให้บริการจำแนกตามส่วนงานธุรกิจ ปรากฏตามตารางดังนี้

โครงสร้างรายได้ที่เกิดจากขายผลิตภัณฑ์หรือบริการของบริษัทฯ และบริษัทย่อย
(ตามงบการเงินรวม) ในระยะ 3 ปี ที่ผ่านมาดังนี้

หน่วย : ล้านบาท

+--------------+---------+------+------+----+------+----+-----+-----+
| ผลิตภัณฑ์/บริการ | ดำเน    | %    | 2543 |    | 2542 |    | 2   |     |
|              | ินการโดย | กา   |      |    |      |    | 541 |     |
|              |         | รถือห |      |    |      |    |     |     |
|              |         | ุ้นของ |      |    |      |    |     |     |
+--------------+---------+------+------+----+------+----+-----+-----+
|              |         | บ    | ร    | %  | ร    | %  | รา  | %   |
|              |         | ริษัทฯ | ายได้ |    | ายได้ |    | ยได้ |     |
+--------------+---------+------+------+----+------+----+-----+-----+
| การสื่อส       | SATTEL  | 5    | 3,39 | 4  | 2,77 | 6  | 2,  | 39  |
| ารผ่านดาวเทียม |         | 1.53 | 8.58 | 9. | 5.88 | 1. | 415 | .43 |
|              |         |      |      | 48 |      | 20 | .59 |     |
+--------------+---------+------+------+----+------+----+-----+-----+
| การสื่อสารโท   | SHIN    | -    | 1,25 | 1  | 25   | 5. | 1,  | 16  |
| รคมนาคมไร้สาย |         |      | 7.56 | 8. | 1.02 | 53 | 008 | .46 |
|              | DPC     | 4    |      | 31 |      |    | .60 |     |
|              |         | 7.55 |      |    |      |    |     |     |
|              | CamShin |      |      |    |      |    |     |     |
|              |         | -    |      |    |      |    |     |     |
|              | LTC     |      |      |    |      |    |     |     |
|              |         | -    |      |    |      |    |     |     |
+--------------+---------+------+------+----+------+----+-----+-----+
| ธ            | CSC     | -    | 36   | 5. | 6    | 1. | -   | -   |
| ุรกิจอินเตอร์เน็ต |         |      | 6.68 | 34 | 1.45 | 35 |     |     |
|              | ADV     | 100  |      |    |      |    |     |     |
+--------------+---------+------+------+----+------+----+-----+-----+
| เทคโ         | SIT     | 100  | 50   | 7. | 47   | 1  | 1,  | 29  |
| นโลยีสารสนเทศ |         |      | 0.24 | 28 | 2.19 | 0. | 798 | .35 |
|              | ITAS    | 100  |      |    |      | 41 | .47 |     |
|              |         |      |      |    |      |    |     |     |
|              | SHIN    | -    |      |    |      |    |     |     |
+--------------+---------+------+------+----+------+----+-----+-----+
| สื่อและโฆษณา   | SMB     | 7    | 1,44 | 2  | 98   | 2  | 714 | 11  |
|              |         | 4.97 | 9.03 | 1. | 0.90 | 1. | .12 | .66 |
|              | TMC     |      |      | 10 |      | 63 |     |     |
|              |         | 5    |      |    |      |    |     |     |
|              |         | 1.00 |      |    |      |    |     |     |
+--------------+---------+------+------+----+------+----+-----+-----+
| ธุรก          | SHIN    | -    | 12   | 1. | 11   | 2. | 331 | 5   |
| ิจของกิจการและ |         |      | 8.38 | 87 | 5.61 | 55 | .37 | .41 |
|              | Merry   | 100  |      |    |      |    |     |     |
| อื่นๆ          |         |      |      |    |      |    |     |     |
|              | SDT     | 100  |      |    |      |    |     |     |
+--------------+---------+------+------+----+------+----+-----+-----+
| รายการปรับปรุง | -       | -    | (232 | (3 | (121 | (2 | (1  | (2. |
|              |         |      | .34) | .3 | .43) | .6 | 41. | 31) |
|              |         |      |      | 8) |      | 7) | 49) |     |
+--------------+---------+------+------+----+------+----+-----+-----+
| รวม          |         |      | 6,86 | 10 | 4,53 | 10 | 6,  | 100 |
|              |         |      | 8.13 | 0. | 5.62 | 0. | 126 | .00 |
|              |         |      |      | 00 |      | 00 | .66 |     |
+--------------+---------+------+------+----+------+----+-----+-----+

หมายเหตุ 1. ข้อมูล ณ 31 ธันวาคม 2543

2. รายได้ค่าบริการโทรศัพท์เคลื่อนที่เป็นผลการดำเนินโดย บมจ. ชิน คอร์ปอเรชั่นส์ สำหรับปี
2541 และของบริษัท กัมพูชา ชินวัตร

  จำกัด สำหรับปี 2542 และ 2543

  3. แสดงรายละเอียดในหมายเหตุประกอบงบการเงินข้อ 29

โครงสร้างรายได้ของกลุ่มบริษัทฯ ไม่ได้รวมผลประกอบการของ บมจ. แอดวานซ์ อินโฟร์ เซอร์วิส
เนื่องจากเป็นบริษัทร่วมที่บริษัทฯ ถืออยู่ร้อยละ 40.51 (ดูรายละเอียดโครงสร้างรายได้ของ
ADVANC เพิ่มเติมจากแบบ 56-1 ของ ADVANC หน้า 14)